三月，公會鄭伯於垂，鄭伯以璧假許田。
元年春，公即位，修好於鄭。鄭人請復祀周公，卒易祊田。公許之。三月，鄭伯以璧假許田，為周公、祊故也。
三月，公會齊侯、陳侯、鄭伯於稷，以成宋亂。
夏，四月，取郜大鼎於宋。戊申，納於大廟。
蔡侯、鄭伯會於鄧。
公及戎盟於唐。
君子以督為有無君之心，而後動於惡，故先書弒其君。會於稷，以成宋亂，為賂故，立華氏也。
宋殤公立，十年十一戰，民不堪命。孔父嘉為司馬，督為大宰，故因民之不堪命，先宣言曰：「司馬則然。」已殺孔父而弒殤公，召莊公於鄭而立之，以親鄭。以郜大鼎賂公，齊、陳、鄭皆有賂，故遂相宋公。
蔡侯、鄭伯會於鄧，始懼楚也。
公及戎盟於唐，修舊好也。
冬，公至自唐，告於廟也。凡公行，告於宗廟；反行，飲至、舍爵，策勳焉，禮也。特相會，往來稱地，讓事也。自參以上，則往稱地，來稱會，成事也。
三年，春，正月，公會齊侯於嬴。
夏，齊侯、衛侯胥命於蒲。
六月，公會杞侯於郕。
九月，齊侯送姜氏於讙。
三年春，曲沃武公伐翼，次於陘庭，韓萬御戎，梁弘為右，逐翼侯於汾隰，驂絓而止。夜獲之，及欒共叔。
會於嬴，成昬於齊也。
夏，齊侯、衛侯胥命於蒲，不盟也。
公會杞侯於郕，杞求成也。
齊侯送姜氏於讙，非禮也。凡公女嫁於敵國，姊妹，則上卿送之，以禮於先君；公子，則下卿送之。於大國，雖公子，亦上卿送之。於天子，則諸卿皆行，公不自送。於小國，則上大夫送之。
芮伯萬之母芮姜惡芮伯之多寵人也，故逐之，出居於魏。
四年，春，正月，公狩於郎。
四年春，正月，公狩於郎。書，時，禮也。
夏，齊侯、鄭伯朝於紀，欲以襲之。紀人知之。
夏，四月，公會紀侯於成。
六年，春，自曹來朝。書曰：「寔來」，不復其國也。楚武王侵隨，使薳章求成焉，軍於瑕以待之。隨人使少師董成，鬬伯比言於楚子曰：「吾不得志於漢東也，我則使然。我張吾三軍而被吾甲兵，以武臨之；彼則懼而協以謀我，故難間也。漢東之國，隨為大，隨張，必棄小國。小國離，楚之利也。少師侈，請羸師以張之。」熊率且比曰：「季梁在，何益？」鬬伯比曰：「以為後圖，少師得其君。」王毀軍而納少師。
夏，會於成。紀來諮謀齊難也。北戎伐齊，齊使乞師於鄭，鄭大子忽帥師救齊。
冬，紀侯來朝。請王命以求成於齊，公告不能。
秋，鄭人、齊人、衛人伐盟、向。王遷盟、向之民於郟。
冬，十月，雨雪。祭公來，遂逆王后於紀。
夏，楚子合諸侯於沈鹿。黃隨不會，使薳章讓黃。楚子伐隨，軍於漢淮之間。季梁請下之，弗許而後戰，所以怒我而怠寇也。少師謂隨侯曰：「必速戰，不然，將失楚師。」隨侯禦之，望楚師，季梁曰：「楚人上左，君必左，無與王遇，且攻其右。右無良焉，必敗。偏敗，眾乃攜矣。」少師曰：「不當王，非敵也。」弗從。戰於速杞。隨師敗績，隨侯逸。鬬丹獲其戎車，與其戎右少師。
冬，王命虢仲立晉哀侯之弟緡於晉。祭公來，遂逆王后於紀，禮也。
巴子使韓服告於楚，請與鄧為好。楚子使道朔將巴客以聘於鄧。鄧南鄙鬱人攻而奪之幣，殺道朔及巴行人。楚子使薳章讓於鄧，鄧人弗受。
夏，楚使鬬廉帥師及巴師圍鬱。鄧養甥、聃甥帥師鬱救。三逐巴師，不克。鬬廉衡陳其師於巴師之中，以戰，而北。鄧人逐之，背巴師而夾攻之。鄧師大敗，鬱人宵潰。
冬，十有二月丙午，齊侯、衛侯、鄭伯來戰於郎。
虢仲譖其大夫詹父於王。詹父有辭，以王師伐虢。夏，虢公出奔虞。
秋，秦人納芮伯萬於芮。
冬，齊、衛、鄭來戰於郎，我有辭也。
初，北戎病齊，諸侯救之。鄭公子忽有功焉。齊人餼諸侯，使魯次之。魯以周班後鄭。鄭人怒，請師於齊。齊人以衛師助之。故不稱侵伐。先書齊、衛，王爵也。
十有一年，春，正月，齊人、衛人、鄭人盟於惡曹。
秋，七月，葬鄭莊公。九月，宋人執鄭祭仲。突歸於鄭。鄭忽出奔衛。柔會宋公、陳侯、蔡叔盟於折。公會宋公於夫鐘。
冬，十有二月，公會宋公於闞。
十一年春，齊、衛、鄭、宋盟於惡曹。
楚屈瑕將盟貳、軫。鄖人軍於蒲騷，將與隨、絞、州、蓼伐楚師。莫敖患之。鬬廉曰：「鄖人軍其郊，必不誡，且日虞四邑之至也。君次於郊郢，以禦四邑。我以銳師宵加於鄖，鄖有虞心而恃其城，莫有鬥志。若敗鄖師，四邑必離。」莫敖曰：「盍請濟師於王？」對曰：「師克在和，不在眾。商、周之不敵，君之所聞也。成軍以出，又何濟焉？」莫敖曰：「卜之？」對曰：「卜以決疑，不疑何卜？」遂敗鄖師於蒲騷，卒盟而還。
初，祭封人仲足有寵於莊公，莊公使為卿。為公娶鄧曼，生昭公，故祭仲立之。宋雍氏女於鄭莊公，曰雍姞，生厲公。雍氏宗有寵於宋莊公，故誘祭仲而執之，曰：「不立突，將死。」亦執厲公而求賂焉。祭仲與宋人盟，以厲公歸而立之。
夏，六月壬寅，公會杞侯、莒子盟於曲池。
秋，七月丁亥，公會宋公、燕人盟於穀丘。八月壬辰，陳侯躍卒。公會宋公於虛。
冬，十有一月，公會宋公於龜。丙戌，公會鄭伯，盟於武父。丙戌，衛侯晉卒。十有二月，及鄭師伐宋。丁未，戰於宋。
十二年夏，盟於曲池，平杞、莒也。
公欲平宋、鄭。秋，公及宋公盟於句瀆之丘。宋成未可知也，故又會於虛。冬，又會於龜。宋公辭平，故與鄭伯盟於武父。遂帥師而伐宋，戰焉，宋無信也。
伐絞之役，楚師分涉於彭。羅人慾伐之，使伯嘉諜之，三巡數之。
十三年春，楚屈瑕伐羅，鬬伯比送之。還，謂其禦曰：「莫敖必敗。舉趾高，心不固矣。」遂見楚子曰：「必濟師。」楚子辭焉。入告夫人鄧曼。鄧曼曰：「大夫其非眾之謂，其謂君撫小民以信，訓諸司以德，而威莫敖以刑也。莫敖狃於蒲騷之役，將自用也，必小羅。君若不鎮撫，其不設備乎？夫固謂君訓眾而好鎮撫之，召諸司而勸之以令德，見莫敖而告諸天之不假易也。不然，夫豈不知楚師之盡行也？」楚子使賴人追之，不及。
莫敖使徇於師曰：「諫者有刑。」及鄢，亂次以濟。遂無次，且不設備。及羅，羅與盧戎兩軍之。大敗之。莫敖縊於荒谷，群帥囚於冶父以聽刑。楚子曰：「孤之罪也。」皆免之。
宋多責賂於鄭，鄭不堪命。故以紀、魯及齊與宋、衛、燕戰。不書所戰，後也。
十有四年，春，正月，公會鄭伯於曹。無冰。
十四年春，會於曹。曹人致餼，禮也。
夏，四月己巳，葬齊僖公。五月，鄭伯突出奔蔡。鄭世子忽複歸於鄭。許叔入於許。公會齊侯於艾。邾人、牟人、葛人來朝。
秋，九月，鄭伯突入於櫟。
許叔入於許。
公會齊侯於艾，謀定許也。
十有六年，春，正月，公會宋公、蔡侯、衛侯於曹。
十六年春正月，會於曹，謀伐鄭也。
初，衛宣公烝於夷薑，生急子，屬諸右公子。為之娶於齊，而美，公取之，生壽及朔，屬壽於左公子。夷薑縊。宣姜與公子朔構急子。公使諸齊，使盜待諸莘，將殺之。壽子告之，使行。不可，曰：「棄父之命，惡用子矣！有無父之國則可也。」及行，飲以酒，壽子載其旌以先，盜殺之。急子至，曰：「我之求也。此何罪？請殺我乎！」又殺之。二公子故怨惠公。
十有七年，春，正月丙辰，公會齊侯、紀侯盟於黃。二月丙午，公會邾儀父，盟於趡。
夏，五月丙午，及齊師戰於奚。六月丁丑，蔡侯封人卒。
十七年春，盟於黃，平齊、紀，且謀衛故也。
乃邾儀父盟於趡，尋蔑之盟也。
蔡桓侯卒。蔡人召蔡季於陳。
初，鄭伯將以高渠彌為卿，昭公惡之，固諫，不聽，昭公立，懼其殺己也。辛卯，弒昭公，而立公子亹。
夏，四月丙子，公薨於齊。丁酉，公之喪至自齊。
夏四月丙子，享公。使公子彭生乘公，公薨於車。
魯人告於齊曰：「寡君畏君之威，不敢甯居，來修舊好，禮成而不反，無所歸咎，惡於諸侯。請以彭生除之。」齊人殺彭生。
周公欲弒莊王而立王子克。辛伯告王，遂與王殺周公黑肩。王子克奔燕。
初，子儀有寵於桓王，桓王屬諸周公。辛伯諫曰：「並後、匹嫡、兩政、耦國，亂之本也。」周公弗從，故及。
此頁面最後編輯於 2019年3月27日 (星期三) 06:49。